6 बकायादार किसानों ने बिल जमा नहीं किया तो पूरे गांव की बिजली काटी
चार महीने से अंधेरे में हैं मंडला गांव के ग्रामीण, परीक्षाओं के कारण विद्यार्थी चिंतित
भास्कर संवाददाता|बेगमगंज
मंडला गांव में बिजली कंपनी के 6 बकायादारों के ऊपर करीब 2 लाख रुपए का बकाया होने से से विभाग ने गांव का ट्रांसफार्मर उतार लिया। जिससे पूरे गांव के लोग परेशान हैं। किसानों को सिंचाई तो डीजल इंजनों से कर ली लेकिन अब पढ़ाई के समय विद्यार्थी परेशान हो रहे हैं। महिलाएं कुआं से पानी भरकर ला रही हैं। न बकायादार बिल जमा कर रहे न विभाग बिजली चालू कर रहा है।
ग्राम पंचायत भुरेरू के मंडला गांव में 6 बकायादार किसानों का करीब दो लाख रुपए का बिजली बिल जमा नहीं होने के कारण बिजली कंपनी ने गांव का ट्रांसफार्मर उतार लिया। जिसके कारण पिछले 4 माह से गांव अंधेरे में है। गेहूं पिसाने के लिए ग्रामीणों को 8 किमी दूर परासरी गांव जाना पड़ रहा है।
बिजली नहीं होने के कारण छात्रों की पढ़ाई प्रभावित हो रही है। विद्यार्थी आशीष अवस्थी, वर्षा देवी, सपना अवस्थी, वंदना शर्मा, संध्या ठाकुर, अमित कुमार,लोकेश ठाकुर, हरिचरण इत्यादि ने बताया कि गांव की बिजली नहीं आई तो वह फैल हो जाएंगे।
मंडला गांव के ग्रामीण राजेन्द्र कटारे,जयराम अवस्थी, चन्द्रभान अवस्थी, देवकरण ठाकुर मुल्लू, जीवन, बृजबिहारी, मोहन लाल, रामसिंह ने बिजली कंपनी से 12 अप्रैल तक घरेलू बिजली जोड़ने की मांग की है।
hin_Deva hin_Deva mai_Deva hin_Deva hin_Deva hin_Deva hin_Deva